बदमाशों ने 3 माह में 40 दुकानों के ताले तोड़ लाखों का सामान नकदी चुराई
सांगानेरथाना पुलिस की गिरफ्त में बुधवार को आए चार नकबजनों ने 90 दिन में 40 दुकानों के ताले तोड़कर लाखों रुपए का सामान नकदी चुराई है। यह खुलासा आरोपियों ने पुलिस की पूछताछ में किया है। पुलिस ने आरोपी बावरिया गैंग के निर्मल, किशन, रामलाल बल्ला को गुरुवार को कोर्ट में पेश किया। जहां से सभी आरोपियों को पूछताछ के लिए दो दिन के रिमांड पर भेज दिया। पुलिस आरोपियों से पूछताछ कर रही है। आरोपियों ने श्यामनगर, मुहाना, शिप्रापथ, जवाहरनगर, मालवीयनगर, सांगानेर, दुर्गापुरा गोपालपुरा, महेश नगर में दुकानों के ताले तोड़कर नकबजनी करने और वाहन चोरी की वारदात कबूली है। आरोपियों ने सुनसान इलाके में खड़े वाहनों से पेट्रोल चोरी की भी 50 से ज्यादा वारदात स्वीकारी है। चेन स्नेचिंग के मामले में तीन साल की सजा काटकर चार माह पहले ही बल्ला जेल से बाहर आया था। आरोपियों के खिलाफ पहले से चेन स्नेचिंग, चोरी, नकबजनी, लूट शराब तस्करी के मामले दर्ज है।
आठ मिनट में एक दुकान को साफ कर देते थे
डीसीपी ईस्ट राष्ट्रदीप ने बताया कि सभी आराेपी एक साथ पॉवर बाइक से वारदात को अंजाम देने के लिए देर रात 12 बजे बाद निकलते थे और एक दुकान में वारदात कर आठ मिनट में निकल जाते थे। आरोपी एक साथ सात से आठ दुकानों में वारदाते करते थे। आरोपियों ने 60 से ज्यादा वारदात कबूली है। वाहनों से पेट्रोल चोरी करने के बाद खुद की बाइक में भरकर वारदात को अंजाम देने के लिए निकलते थे।
hin_Deva hin_Deva hin_Deva hin_Deva